|  |  |  |  |  |
| --- | --- | --- | --- | --- |
| **ΠΡΟΓΡΑΜΜΑ ΑΡΧΑΙΟΛΟΓΙΚΩΝ & ΙΣΤΟΡΙΚΩΝ ΝΤΟΚΙΜΑΝΤΕΡ** | | | | |
|  | **TETΑΡΤΗ 19 /04/17**  **ΑΜΦΙΘΕΑΤΡΟ Θ.ΑΓΓΕΛΟΠΟΥΛΟΣ** | **ΠΕΜΠΤΗ 20/04/17**  **ΜΠΟΥΚΑΔΟΥΡΑ-Πάρκο Λιμενικού** | **ΠΑΡΑΣΚΕΥΗ 21/04/17 ΑΜΦΙΘΕΑΤΡΟ Θ.ΑΓΓΕΛΟΠΟΥΛΟΣ** | **ΣΑΒΒΑΤΟ 22/04/17**  **ΑΜΦΙΘΕΑΤΡΟ Θ.ΑΓΓΕΛΟΠΟΥΛΟΣ** |
| **18.00-20.00** | [Δώδεκα κανό](http://agon.archaiologia.gr/?archive=%cf%84%ce%b1-%ce%b4%cf%8e%ce%b4%ce%b5%ce%ba%ce%b1-%ce%ba%ce%b1%ce%bd%cf%8c)  (ΑΥΣΤΡΑΛΙΑ, 2008, 66').Σκηνοθεσία: MOLLY REYNOLDS  [Η Βενετία και το πλοίο-φάντασμα](http://agon.archaiologia.gr/?archive=%ce%b7-%ce%b2%ce%b5%ce%bd%ce%b5%cf%84%ce%af%ce%b1-%ce%ba%ce%b1%ce%b9-%cf%84%ce%bf-%cf%80%ce%bb%ce%bf%ce%af%ce%bf-%cf%86%ce%ac%ce%bd%cf%84%ce%b1%cf%83%ce%bc%ce%b1)  (ΓΑΛΛΙΑ, 2006, 52'). Σκηνοθεσία: MAURICE RIBIERE, MARCO VISALBERGHI |  | **ΚΛΕΜΜΕΝΟΙ ΠΟΛΕΜΙΣΤΕΣ**  ΓΕΡΜΑΝΙΑ, 2014, 52'. Σκηνοθεσία: WOLFGANG LUCK  [ΕΡΕΥΝΩΝΤΑΣ ΤΟ ΠΑΡΕΛΘΟΝ: ΠΟΜΠΗΙΑ, ΝΕΡΟ ΚΑΙ ΦΩΤΙΑ](http://agon.archaiologia.gr/?archive=%ce%b5%cf%81%ce%b5%cf%85%ce%bd%cf%89%ce%bd%cf%84%ce%b1%cf%83-%cf%84%ce%bf-%cf%80%ce%b1%cf%81%ce%b5%ce%bb%ce%b8%ce%bf%ce%bd-%cf%80%ce%bf%ce%bc%cf%80%ce%b7%ce%b9%ce%b1-%ce%bd%ce%b5%cf%81%ce%bf-%ce%ba)  (ΓΑΛΛΙΑ, 2014, 26'). Σκηνοθεσία: DOMINIQUE ADT | **NAACHTUN, Η ΞΕΧΑΣΜΕΝΗ ΠΟΛΗ ΤΩΝ ΜΑΓΙΑ**  ΓΑΛΛΙΑ, 2016, 90' Σκηνοθεσία: STÉPHANE BÉGOIN |
| **20.00-22.00** | [Όταν οι Αιγύπτιοι διέπλευσαν την Ερυθρά θάλασσα](http://agon.archaiologia.gr/?archive=%cf%8c%cf%84%ce%b1%ce%bd-%ce%bf%ce%b9-%ce%b1%ce%b9%ce%b3%cf%8d%cf%80%cf%84%ce%b9%ce%bf%ce%b9-%ce%b4%ce%b9%ce%ad%cf%80%ce%bb%ce%b5%cf%85%cf%83%ce%b1%ce%bd-%cf%84%ce%b7%ce%bd-%ce%b5%cf%81%cf%85%ce%b8-2)  (ΓΑΛΛΙΑ, 2009, 92'). Σκηνοθεσία: STEPHANE BEGOIN | [ΗΜΑΣΤΑΝ ΕΠΑΝΑΣΤΑΤΕΣ](http://agon.archaiologia.gr/?archive=%ce%b7%ce%bc%ce%b1%cf%83%cf%84%ce%b1%ce%bd-%ce%b5%cf%80%ce%b1%ce%bd%ce%b1%cf%83%cf%84%ce%b1%cf%84%ce%b5%cf%83)  (ΓΕΡΜΑΝΙΑ, 2014, 93'). Σκηνοθεσία: KATHARINA VON SCHROEDER, FLORIAN SCHEWE  Περιορισμένος αριθμός θεατών (40)  **ΕΙΔΙΚΗ ΠΡΟΒΟΛΗ** | [ΓΥΠΤΙΣ: Ένα ελληνικό πλοίο της Μασσαλίας από τον 6ο αιώνα π.Χ.](http://agon.archaiologia.gr/?archive=%ce%b3%cf%85%cf%80%cf%84%ce%b9%cf%83-%ce%ad%ce%bd%ce%b1-%ce%b5%ce%bb%ce%bb%ce%b7%ce%bd%ce%b9%ce%ba%cf%8c-%cf%80%ce%bb%ce%bf%ce%af%ce%bf-%cf%84%ce%b7%cf%82-%ce%bc%ce%b1%cf%83%cf%83%ce%b1%ce%bb%ce%af)  (ΓΑΛΛΙΑ, 2014, 63'). Σκηνοθεσία: ANTOINE CHÉNÉ  **ΤΟ ΑΙΝΙΓΜΑ ΤΟΥ ΜΕΓΑΛΟΥ ΜΕΝΙΡ**  ΓΑΛΛΙΑ, 2016, 52' Σκηνοθεσία: MARIE-ANNE SORBA, JEAN-MARC CAZENAVE | Η [ΣΟΦΙΑ ΤΗΣ ΑΓΙΑ-ΣΟΦΙΑΣ](http://agon.archaiologia.gr/?archive=%ce%b7-%cf%83%ce%bf%cf%86%ce%b9%ce%b1-%cf%84%ce%b7%cf%83-%ce%b1%ce%b3%ce%b9%ce%b1-%cf%83%ce%bf%cf%86%ce%b9%ce%b1%cf%83)  (ΓΑΛΛΙΑ, 2014, 90'). Σκηνοθεσία: OLIVIER JULIEN |
|  |  |  |
| **22.00-23.00** | [Τα μυστικά των Νάσκα](http://agon.archaiologia.gr/?archive=%cf%84%ce%b1-%ce%bc%cf%85%cf%83%cf%84%ce%b9%ce%ba%ce%ac-%cf%84%cf%89%ce%bd-%ce%bd%ce%ac%ce%b6%ce%ba%ce%b1)  (ΓΕΡΜΑΝΙΑ, 2009, 52')Σκηνοθεσία: MICHAEL KASCHNER | **ΤΑ ΑΓΡΙΑ ΧΡΟΝΙΑ**  ΙΣΠΑΝΙΑ, 2013, 70' Σκηνοθεσία: VENTURA DURALL  Περιορισμένος αριθμός θεατών (40)  **ΕΙΔΙΚΗ ΠΡΟΒΟΛΗ** | [ΣΩΖΟΝΤΑΣ ΤΟ MES AYNAK](http://agon.archaiologia.gr/?archive=%cf%83%cf%89%ce%b6%cf%89%ce%bd%cf%84%ce%b1%cf%83-%cf%84%ce%bf-mes-aynak)  (ΗΠΑ, 2014, 60')Σκηνοθεσία: BRENT E. HUFFMAN | **ΠΕΤΡΑ, Η ΠΡΩΤΕΥΟΥΣΑ ΤΗΣ ΕΡΗΜΟΥ**  ΓΑΛΛΙΑ, 2014, 80' Σκηνοθεσία: OLIVIER JULIEN, GARY GLASSMAN. GRAND PRIX (2016) |

[Δώδεκα κανό](http://agon.archaiologia.gr/?archive=%cf%84%ce%b1-%ce%b4%cf%8e%ce%b4%ce%b5%ce%ba%ce%b1-%ce%ba%ce%b1%ce%bd%cf%8c) (ΑΥΣΤΡΑΛΙΑ, 2008, 66').Σκηνοθεσία: MOLLY REYNOLDS

Aυτή η ιδιαίτερα καλλιτεχνική και ποιητική ταινία, σκιαγραφεί το πορτρέτο του λαού, της ιστορίας, του πολιτισμού και της γης των ιθαγενών Γιόλνγκου, που ζουν στον βάλτο Aραφούρα, στη νότια Aυστραλία.Oι δημιουργοί της ταινίας κινούνται γύρω από δώδεκα θέματα-κλειδιά. Aυτές οι ενότητες, ποιητικές από τη φύση τους, με δυνατές και συχνά αιθέριες εικόνες, συνοδεύονται από λέξεις που προέρχονται από ιστορίες και μύθους των ιθαγενών. **ΒΡΑΒΕΙΟ ΣΚΗΝΟΘΕΣΙΑΣ, ΒΡΑΒΕΙΟ ΠΡΩΤΟΤΥΠΙΑΣ**

[Η Βενετία και το πλοίο-φάντασμα](http://agon.archaiologia.gr/?archive=%ce%b7-%ce%b2%ce%b5%ce%bd%ce%b5%cf%84%ce%af%ce%b1-%ce%ba%ce%b1%ce%b9-%cf%84%ce%bf-%cf%80%ce%bb%ce%bf%ce%af%ce%bf-%cf%86%ce%ac%ce%bd%cf%84%ce%b1%cf%83%ce%bc%ce%b1) (ΓΑΛΛΙΑ, 2006, 52'). Σκηνοθεσία: MAURICE RIBIERE, MARCO VISALBERGHI

Ο Μάρκο ντ’ Αγκοστίνο είναι υπεύθυνος των αρχαιολογικών ερευνών στη λιμνοθάλασσα της Βενετίας. Στις 20 Ιουνίου 2001, εντόπισε σε βάθος 8 μέτρων, ένα ναυάγιο που θα μπορούσε να είναι μια γαλέρα, το εμβληματικό πλοίο της Δημοκρατίας της Βενετίας, την εποχή που έλεγχε το εμπόριο ειδών πολυτελείας από την μακρινή Ανατολή ως την Δύση. Η ιστορία αυτών των μοναδικών ανασκαφών σε ολόκληρη την περιοχή της λιμνοθάλασσας θα μας επιτρέψει να ζήσουμε ξανά τους τρεις χρυσούς αιώνες της «Γαληνοτάτης». **ΒΡΑΒΕΙΟ ΣΚΗΝΟΘΕΣΙΑΣ**

[Όταν οι Αιγύπτιοι διέπλευσαν την Ερυθρά θάλασσα](http://agon.archaiologia.gr/?archive=%cf%8c%cf%84%ce%b1%ce%bd-%ce%bf%ce%b9-%ce%b1%ce%b9%ce%b3%cf%8d%cf%80%cf%84%ce%b9%ce%bf%ce%b9-%ce%b4%ce%b9%ce%ad%cf%80%ce%bb%ce%b5%cf%85%cf%83%ce%b1%ce%bd-%cf%84%ce%b7%ce%bd-%ce%b5%cf%81%cf%85%ce%b8-2) (ΓΑΛΛΙΑ, 2009, 92'). Σκηνοθεσία: STEPHANE BEGOIN

Η ιστορία μιας εξαιρετικής ανθρώπινης και επιστημονικής περιπέτειας που μας μεταφέρει στον κόσμο των Aιγυπτίων, 3.500 χρόνια πριν.  
Στους τοίχους του ναού Ντέιρ ελ-Μπάχρι στο Λούξορ, μια ανάγλυφη παράσταση έχει εξάψει ιδιαίτερα το ενδιαφέρον των Αιγυπτιολόγων. Απεικονίζει πέντε πλοία που ανοίγουν πανιά για τη μακρινή χώρα της Πουντ, με διαταγή της βασίλισσάς τους, της πανίσχυρης Χατσεπσούτ. Ήταν άραγε οι Αιγύπτιοι ένας μεγάλος ναυτικός λαός;  
Mια ομάδα αρχαιολόγων αποφασίζει να εξακριβώσει αυτή τη θεωρία, κατασκευάζοντας ένα πλοίο πανομοιότυπο με εκείνα που είχαν κατασκευάσει οι αρχαίοι Αιγύπτιοι. **ΒΡΑΒΕΙΟ ΣΚΗΝΟΘΕΣΙΑΣ, ΜΕΓΑΛΟ ΒΡΑΒΕΙΟ ΚΡΙΤΙΚΗΣ ΕΠΙΤΡΟΠΗΣ**

[ΓΥΠΤΙΣ: Ένα ελληνικό πλοίο της Μασσαλίας από τον 6ο αιώνα π.Χ.](http://agon.archaiologia.gr/?archive=%ce%b3%cf%85%cf%80%cf%84%ce%b9%cf%83-%ce%ad%ce%bd%ce%b1-%ce%b5%ce%bb%ce%bb%ce%b7%ce%bd%ce%b9%ce%ba%cf%8c-%cf%80%ce%bb%ce%bf%ce%af%ce%bf-%cf%84%ce%b7%cf%82-%ce%bc%ce%b1%cf%83%cf%83%ce%b1%ce%bb%ce%af) (ΓΑΛΛΙΑ, 2014, 63'). Σκηνοθεσία: ANTOINE CHÉNÉ

Το 1993, κατά τη διάρκεια αρχαιολογικών ανασκαφών πλησίον του Παλιού Λιμανιού (Vieux-Port) της Μασσαλίας στη Γαλλία, τα απομεινάρια ενός ελληνικού πλοίου της Αρχαϊκής Εποχής, ηλικίας 2600 ετών, ήρθαν στο φως. Η αρχαιολογική έρευνα οδήγησε σε μια αποτύπωση του αρχικού πλοίου από την ομάδα ναυτικής αρχαιολογίας του Κέντρου Καμίγ Ζουλιάν (του Πανεπιστημίου Αιξ-Μασσαλίας), η οποία κατόπιν, στο πλαίσιο ενός προγράμματος πειραματικής αρχαιολογίας, προχώρησε στην κατασκευή ενός ακριβούς αντιγράφου. Το καινούριο πλοίο ονομάστηκε «Γύπτις» και ναυπηγήθηκε με μαδέρια και ξύλινους αρμούς, ακολουθώντας τις τεχνικές της Αρχαϊκής Εποχής. Κατ’ αυτόν τον τρόπο, οι λεπτομέρειες της τεχνογνωσίας των αρχαϊκών ναυπηγών ανακαλύφθηκαν εκ νέου. Για να αξιολογήσουν οι επιστήμονες τα ναυτικά χαρακτηριστικά και τον τρόπο πλεύσης του πλοίου, το «έριξαν» στα νερά του Παλιού Λιμανιού της Μασσαλίας και έκτοτε αυτό διαπλέει συχνά τον Κόλπο της Μασσαλίας, στα ίχνη της διαδρομής που έκανε 2600 χρόνια πριν.

[ΕΡΕΥΝΩΝΤΑΣ ΤΟ ΠΑΡΕΛΘΟΝ: ΠΟΜΠΗΙΑ, ΝΕΡΟ ΚΑΙ ΦΩΤΙΑ](http://agon.archaiologia.gr/?archive=%ce%b5%cf%81%ce%b5%cf%85%ce%bd%cf%89%ce%bd%cf%84%ce%b1%cf%83-%cf%84%ce%bf-%cf%80%ce%b1%cf%81%ce%b5%ce%bb%ce%b8%ce%bf%ce%bd-%cf%80%ce%bf%ce%bc%cf%80%ce%b7%ce%b9%ce%b1-%ce%bd%ce%b5%cf%81%ce%bf-%ce%ba) (ΓΑΛΛΙΑ, 2014, 26'). Σκηνοθεσία: DOMINIQUE ADT

Πομπηία. Ένας από τους μεγαλύτερους αρχαιολογικούς χώρους του κόσμου, που απασχολεί ακόμα και σήμερα τους ερευνητές. Ο Philippe Charlier συνεργάζεται μαζί τους και ερευνά την φυσική κατάσταση των κατοίκων της Πομπηίας και της Ηράκλειας  προτού καταστραφούν από την έκρηξη του Βεζούβιου το 79 μ.Χ. Επανεξετάζουν τις συνθήκες της καταστροφής ανεβαίνοντας στις πλαγιές του Βεζούβιου και ξανακάνουν τη διαδρομή του Πλίνιου του Πρεσβύτερου στον κόλπο της Νάπολης.  
Ο ανθρωπολόγος Luigi Capasso, ο οποίος μελέτησε για πολλά χρόνια τους σκελετούς της Ηράκλειας, μας μιλά επίσης για τις εξαιρετικές ανακαλύψεις του σχετικά με τις συνέπειες της καταστροφής και τη φυσική κατάσταση των κατοίκων.

[Τα μυστικά των Νάσκα](http://agon.archaiologia.gr/?archive=%cf%84%ce%b1-%ce%bc%cf%85%cf%83%cf%84%ce%b9%ce%ba%ce%ac-%cf%84%cf%89%ce%bd-%ce%bd%ce%ac%ce%b6%ce%ba%ce%b1) (ΓΕΡΜΑΝΙΑ, 2009, 52')Σκηνοθεσία: MICHAEL KASCHNER

Οι Γραμμές των Νάσκα στο νότιο Περού είναι γιγάντιες μορφές χαραγμένες στο έδαφος, που απεικονίζουν μυθικά πλάσματα, ζώα και γεωμετρικά σχήματα. Τα μεγαλύτερα σε μέγεθος έχουν πλάτος 200 μέτρα. Για πολλά χρόνια οι ειδικοί προσπαθούν να εξηγήσουν τη σημασία τους.

Το ντοκιμαντέρ παρουσιάζει τις τελευταίες έρευνες, που αποκαλύπτουν πως η πιθανότερη εκδοχή είναι ότι τα σχέδια αυτά χαράχθηκαν για να εξευμενίσουν τους θεούς και να τους παρακαλέσουν να στείλουν βροχή. Eίναι μάρτυρες μιας κλιματικής αλλαγής που μετέτρεψε μια άλλοτε γόνιμη περιοχή σε έρημο. ΜΕΓΑΛΟ ΒΡΑΒΕΙΟ ΤΗΣ ΚΡΙΤΙΚΗΣ ΕΠΙΤΡΟΠΗΣ

[ΣΩΖΟΝΤΑΣ ΤΟ MES AYNAK](http://agon.archaiologia.gr/?archive=%cf%83%cf%89%ce%b6%cf%89%ce%bd%cf%84%ce%b1%cf%83-%cf%84%ce%bf-mes-aynak) (ΗΠΑ, 2014, 60')Σκηνοθεσία: BRENT E. HUFFMAN

Ένας αρχαιολόγος παλεύει ενάντια στο χρόνο για να σώσει ένα βουδιστικό αρχαιολογικό χώρο στο Αφγανιστάν που απειλείται από ένα κινεζικό ορυχείο χαλκού και επιθέσεις των Ταλιμπάν. To Mes Aynak βρίσκεται νοτιοδυτικά της Καμπούλ.  Σημαίνει «μικρή πηγή χαλκού», έχει τα μεγαλύτερα αποθέματα χαλκού του Αφγανιστάν και πάνω από 400 αγάλματα Βούδα. Μόνο το 10% του χώρου έχει ανασκαφεί και οι ειδικοί πιστεύουν ότι οι μελλοντικές ανακαλύψεις μπορεί να επαναπροσδιορίσουν την ιστορία του Αφγανιστάν και του ίδιου του Βουδισμού.  
Μια σύγκρουση μεταξύ διαφύλαξης της πολιτιστικής κληρονομιάς και οικονομικών ευκαιριών.

Η [ΣΟΦΙΑ ΤΗΣ ΑΓΙΑ-ΣΟΦΙΑΣ](http://agon.archaiologia.gr/?archive=%ce%b7-%cf%83%ce%bf%cf%86%ce%b9%ce%b1-%cf%84%ce%b7%cf%83-%ce%b1%ce%b3%ce%b9%ce%b1-%cf%83%ce%bf%cf%86%ce%b9%ce%b1%cf%83) (ΓΑΛΛΙΑ, 2014, 90')Σκηνοθεσία: OLIVIER JULIEN

Περατωμένη, στη σημερινή της μορφή, το 537 μ.Χ., η Αγία Σοφία ήταν για μια ολόκληρη χιλιετία η μεγαλύτερη Χριστιανική βασιλική στον κόσμο. Υπήρξε το θρησκευτικό κέντρο της Βυζαντινής Αυτοκρατορίας, αλλά κατόπιν μετατράπηκε σε τζαμί, συμβολίζοντας πλέον το θρίαμβο του Ισλάμ. Το 1923, η Τουρκική Δημοκρατία αντικατέστησε την Οθωμανική Αυτοκρατορία και η Αγία Σοφία, εκκοσμικευμένη, έγινε μουσείο. Εργασίες έρευνας και συντήρησης οδήγησαν στην εκ νέου ανακάλυψη, κάτω από τις οθωμανικές διακοσμήσεις, κάποιων από τους θησαυρούς που αρχικά στέγαζε: τα εκπληκτικά βυζαντινά έργα τέχνης που ήρθαν στο φως αναζωπύρωσαν το σχετικό ενδιαφέρον και οδήγησαν στην αποκατάσταση της ορθής θέσης της Βυζαντινής Αυτοκρατορίας στην Ιστορία. Όμως το μέλλον του γιγαντιαίου τρούλου και των αριστουργημάτων που στεγάζει είναι αβέβαιο: ένας νέος, μεγάλος σεισμός προβλέπεται να γίνει κατά τα επόμενα είκοσι χρόνια και τα έργα συντήρησης σημειώνουν καθυστερήσεις λόγω πολιτικών και θρησκευτικών εντάσεων. Μια διεθνής ομάδα αρχιτεκτόνων, σεισμολόγων και μηχανικών επιχειρεί να φωτίσει τα μυστικά της εκπληκτικής αντοχής του κτίσματος στους σεισμούς. Αναλύοντας τους λόγους της ανθεκτικότητάς της, ελπίζουν να αποκαλύψουν τα αδύνατά της σημεία, ούτως ώστε να παρέμβουν για να σωθεί. Παρακολουθώντας τις εργασίες τους επιτόπου, το ντοκιμαντέρ αυτό μας εισάγει στην ιστορία των πολιτισμών, των θρησκειών και των τεχνών, παρέχοντας και μια σύγχρονη επιστημονική σκοπιά.

**NAACHTUN, Η ΞΕΧΑΣΜΕΝΗ ΠΟΛΗ ΤΩΝ ΜΑΓΙΑ** ΓΑΛΛΙΑ, 2016, 90' Σκηνοθεσία: STÉPHANE BÉGOIN

Στην ιστορία των Μάγια δεσπόζουν δυο φημισμένες πόλεις που αντιμάχονταν η μία την άλλη επί μακρόν: η Tikal και η Calakmul. Επωφελούμενη αυτής της αντιπαλότητας, μια τρίτη πόλη κατόρθωσε να αναπτυχθεί και να εξελιχθεί σε πόλη-κράτος: η Naachtun, ή αλλιώς «Το Βασίλειο της Νυχτερίδας». Η πόλη αυτή επιτάχυνε την πτώση των άλλων δύο και επέζησε για άλλα 200 χρόνια, πριν και αυτή με τη σειρά της, εξαφανισθεί.  
Πώς έγιναν όλα αυτά; Και γιατί;  
Ακολουθούμε μια ομάδα αρχαιολόγων διασχίζοντας την Ονδούρα, τη Γουατεμάλα και το Μεξικό, για να αποκαλύψουμε τα μυστικά της πόλης αυτής και να μελετήσουμε ό,τι έχει απομείνει από τον πολιτισμό και τις παραδόσεις των Μάγια.

**ΠΕΤΡΑ, Η ΠΡΩΤΕΥΟΥΣΑ ΤΗΣ ΕΡΗΜΟΥ** ΓΑΛΛΙΑ, 2014, 80' Σκηνοθεσία: OLIVIER JULIEN, GARY GLASSMAN

Ο πολιτισμός της Πέτρα αναπτύχθηκε στο μέσον ενός από τους ξηρότερους τόπους του πλανήτη και μας κληροδότησε εντυπωσιακά μνημεία, λαξευμένα μέσα στα ψαμμιτικά πετρώματα. Γνωρίζουμε πλέον ότι μια ακμάζουσα και εκλεπτυσμένη πόλη 30.000 περίπου κατοίκων ξεκινούσε από τις υπώρειες των βουνών και διέθετε άφθονο νερό. Η Πέτρα, πρωτεύουσα του Βασιλείου των Ναβαταίων, χτίστηκε πριν από 2.000 και πλέον χρόνια και είναι το απροσδόκητο έργο νομάδων της ερήμου.  
Ποιοι ήταν οι Ναβαταίοι; Γιατί επέλεξαν αυτό τον αφιλόξενο τόπο για την πρωτεύουσά τους; Πώς δάμασαν στο φυσικό περιβάλλον και τους λιγοστούς πόρους του ώστε να χτίσουν μια μεγάλη πόλη στη μέση της ερήμου και να διαχειριστούν αποτελεσματικά το νερό και την τροφή για έναν τόσο μεγάλο πληθυσμό; Πού βρήκαν τα υλικά και τις τεχνικές γνώσεις για να κατασκευάσουν μνημεία εφάμιλλα εκείνων της Ρώμης και της Αλεξάνδρειας; Τι ακριβώς είναι αυτά τα μνημεία και γιατί, ή για ποιους, χτίστηκαν στην έρημο; Ο αριθμός των αρχαιολογικών ανασκαφών έχει αυξηθεί κατά τα τελευταία δεκαπέντε χρόνια, τόσο στην Πέτρα όσο και σε άλλες τοποθεσίες, 500 χλμ. νοτιότερα, στην Χέγκρα (Μενταΐν Σαλέχ) της Σαουδικής Αραβίας, άλλη μια περιοχή με αντίστοιχα λαξευμένα μνημεία. Η ιστορία της Πέτρα και των λαών που έζησαν κι έχτισαν εκεί για 800 περίπου χρόνια αναδύεται σταδιακά από την άμμο**. GRAND PRIX (ΑΓΩΝ 2016)**

**ΚΛΕΜΜΕΝΟΙ ΠΟΛΕΜΙΣΤΕΣ** ΓΕΡΜΑΝΙΑ, 2014, 52'. Σκηνοθεσία: WOLFGANG LUCK

Πώς καταλήγει το πιο διάσημο άγαλμα ναού της Καμπότζης στον κατάλογο της δημοπρασίας του Sotheby; Η ταινία αφηγείται την ιστορία μιας θεαματικής υπόθεσης κλοπής έργου τέχνης.  
Παρακολουθούμε την πορεία ενός εμβληματικού αγάλματος πολεμιστή που εκλάπη από ένα ναό Χμερ, σε έναν καθωσπρέπει οίκο δημοπρασιών στη Νέα Υόρκη.  
Ένα διερευνητικό ταξίδι στον σκοτεινό κόσμο του εμπορίου αρχαιοτήτων.

**ΤΟ ΑΙΝΙΓΜΑ ΤΟΥ ΜΕΓΑΛΟΥ ΜΕΝΙΡ** ΓΑΛΛΙΑ, 2016, 52' Σκηνοθεσία: MARIE-ANNE SORBA, JEAN-MARC CAZENAVE

Πριν από 7.000 χρόνια, στις ακτές του Ατλαντικού οι άνθρωποι έστησαν χιλιάδες όρθιους ογκόλιθους, πάνω στους οποίους χάραξαν μυστηριώδη σύμβολα.  Μια διεθνής ομάδα επιστημόνων με επικεφαλής τον γάλλο αρχαιολόγο Serge Cassen, κατόρθωσε να αποκωδικοποιήσει αυτήν την γλώσσα των συμβόλων, που χαράχθηκε πάνω στην πέτρα.  
Ανάμεσα στην ιστορία και τον μύθο, αυτά τα αρχαία σύμβολα μας διηγούνται την ιστορία που συνδέει τους προϊστορικούς πολιτισμούς του Ατλαντικού: την ιστορία των πρώτων θαλασσοπόρων…

**ΕΙΔΙΚΕΣ ΠΡΟΒΟΛΕΣ**

**ΤΑ ΑΓΡΙΑ ΧΡΟΝΙΑ** ΙΣΠΑΝΙΑ, 2013, 70' Σκηνοθεσία: VENTURA DURALL

Στην Αντίς Αμπέμπα, πάνω από 270.000 παιδιά του δρόμου ζουν χωρίς τους γονείς τους σχεδόν ξεχασμένα από το νόμο και την κοινωνία.  
Ο Daniel, ένα αγόρι από την επαρχία, είναι 9 χρονών όταν φτάνει στην πόλη. Συναντά τον Habtom και τον Yohannes, ηλικίας 12 ετών, που ζουν σε ένα εγκαταλειμμένο αυτοκίνητο. Στην αρχή δεν τον δέχονται αλλά τελικά γίνονται φίλοι. Μαζί, μοιράζονται την σκληρή ζωή στην πόλη.  
Ένας χρόνος περνά. Όταν η νοσταλγία, τα αισθήματα ευθύνης και τα προβλήματα με τις αντίπαλες συμμορίες παιδιών του δρόμου αυξάνονται σε ανυπόφορο βαθμό αποφασίζουν να επιστρέψουν στα φτωχά χωριά τους για να επισκεφθούν τους γονείς τους, τους οποίους άφησαν πίσω τους πολλά χρόνια πριν…

[ΗΜΑΣΤΑΝ ΕΠΑΝΑΣΤΑΤΕΣ](http://agon.archaiologia.gr/?archive=%ce%b7%ce%bc%ce%b1%cf%83%cf%84%ce%b1%ce%bd-%ce%b5%cf%80%ce%b1%ce%bd%ce%b1%cf%83%cf%84%ce%b1%cf%84%ce%b5%cf%83)(ΓΕΡΜΑΝΙΑ, 2014, 93')Σκηνοθεσία: KATHARINA VON SCHROEDER, FLORIAN SCHEWE

H ιστορία του Agel, ενός πρώην παιδιού-στρατιώτη που επιστρέφει στο Νότιο Σουδάν για να βοηθήσει την ανασυγκρότηση της χώρας του. Η ταινία τον ακολουθεί για 2 περίπου χρόνια, από το 2011 που το Νότιο Σουδάν αποκτά την ανεξαρτησία του μέχρι την αναζωπύρωση του εμφύλιου πολέμου, τον Δεκέμβριο του 2013.  
Ως αρχηγός της εθνικής ομάδας μπάσκετ του Νότιου Σουδάν−της νεότερης χώρας του κόσμου− ο Agel διευθύνει την ομάδα κατά τη διάρκεια του πρώτου διεθνούς αγώνα της ενάντια στην Ουγκάντα. Οι αντιπαραθέσεις στο εσωτερικό της ομάδας έχουν εντυπωσιακή ομοιότητα με τα πολιτικά προβλήματα που αναπτύσσονται σε ολόκληρη τη χώρα. Ένας τραυματισμός αναγκάζει τον Agel να αποχωρήσει από την ομάδα. Δημιουργεί μια ΜΚΟ που τροφοδοτεί τις πιο απομακρυσμένες περιοχές της χώρας με καθαρό πόσιμο νερό. Τα ταξίδια, του δίνουν το χρόνο να προβληματιστεί σχετικά με τη χώρα του −πώς ήταν, πώς είναι και πώς ελπίζει ότι θα είναι μία ημέρα.  
Ως παιδί-στρατιώτης, ο Αgel έπρεπε να σκοτώσει και έχασε σχεδόν όλους τους άνδρες συγγενείς του. Αργότερα κατάφερε να διαφύγει μέσω της Κένυα στην Αυστραλία, όπου έγινε επαγγελματίας παίκτης του μπάσκετ και επέστρεψε στο Νότιο Σουδάν ως ελεύθερος άνθρωπος.  
Σήμερα, μόλις δύο χρόνια μετά την απόκτηση της ανεξαρτησίας της, η νεότερη χώρα του κόσμου είναι και πάλι στο χείλος του γκρεμού: πάνω από μισό εκατομμύριο άνθρωποι φεύγουν από τη χώρα και ο Agel αγωνίζεται ως στρατιώτης και πάλι.